Tashe wasa ne na al'adar Hausawa wanda ake yin shi a bayan kowane kwana goman farko na watan azumi a kowace shekara a kasar Hausa. A hangen Is'hak Idris, kalmar tashe ta samo asali daga TASHI ko TASA wani daga bacci. Kenan kacokam ta samo tushenta ne daga kokarin farkar da Musulmi masu azumi daga bacci domin yin sahur. Matasa dai sune keyin tashe musamman waɗanda basu kai shekaru sha biyar ba, da makamantansu Wasan tashe wata al'ada ce da ake yi a kasar Hausa a lokacin azumin watan Ramalana, inda matasa har ma da yara kan yi shiga kala-kala, suna kida da waka. Tashe hanya ce ta fadakarwa, ilmantarwa da kuma ankarar ko nusar da mutane game da wasu batutuwan da suka shafi rayuwa. Sannan ana amfani da tashe wajen tashin mutane daga barci domin su dauki sahur. Kuma a kan sallami masu tashe da kudi, hatsi da dai sauransu. Haka kuma tashe hanya ce ta nishadantar da masu azumi don su manta da gajiyar da suke tare da ita. https://www.dandalinvoa.com/a/2841427.html https://www.bbc.com/hausa/labarai-40318165 https://hausa.leadership.ng/2019/05/24/shin-da-gaske-tashe-a-kasar-hausa-na-shirin-tashi/ https://hausa.leadership.ng/2019/05/24/shin-da-gaske-tashe-a-kasar-hausa-na-shirin-tashi/ https://www.academia.edu/7782445/JIGON_FAXAKARWA_DA_BAN-DARIYA_CIKIN_WAQOQIN_TASHE https://www.bbc.com/hausa/multimedia/2012/08/120808_listeners_letters